Il-PN jgħid li l-Gozo Channel m'għandhiex sistema adegwata ta' infurzar b'rabta mal-Covid-19
Imtella' Awwissu 10, 2020 - Aġġornata 10 Ta' Awwissu, 2020 8:54pm Il-Partit Nazzjonalista qal li jinsab infurmat li l-kumpanija Gozo Channel għad m'għandhiex sistema adegwata biex tara li fuq il-vapuri u fit-terminals, il-passiġġieri josservaw il-miżuri ta' prevenzjoni mill-COVID-19 li ħabbar il-Gvern fl-aħħar jiem. Fi stqarrija, il-Partit Nazzjonalista qal li dwar dan hemm preokupazzjoni fost il-ħaddiema tal-Gozo Channel li qed jintalbu jgħassu u jassiguraw li l-passiġġieri josservaw dawn il-miżuri u dan minkejja li m'humiex imħarrġa għal dan u ntqal li ġieli kien hemm inċidenti ta' passiġġieri li rreaġixxew ħażin.